Colley Cibber
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1700-tallet
Colley Cibber var en britisk teatermann og forfatter, sønn av den danske billedhuggeren C. G. Cibber. Han begynte som skuespiller ved Drury Lane, hvor han ble meddirektør i 1710. Cibber arbeidet for en mer anstendig dramatikk, for teaterkultur og for en ordnet økonomi.
Cibbers første komedie, Love's Last Shift, ble oppført i 1696. The Careless Husband (1704) viser tidens gryende sentimentalitet. Ellers er han best kjent for sin Apology for the Life of Mr. Colley Cibber, Comedian (1740), og både kjent og beryktet for sin frie bearbeidelse av Shakespeares Richard III , som lenge var populær i teateret. I 1730 ble han hoffdikter («poet laureate») og skrev en rekke dårlige oder. Alexander Pope hudflettet ham i sin annen Dunciad. Les mer i Store norske leksikon Storbritannias litteratur